**Timothy James Hensick** (s. 10. joulukuuta 1985) on yhdysvaltalainen jääkiekkoilija, joka pelaa keskushyökkääjän paikalla NHL-seura Carolina Hurricanesin organisaatiossa.

Pelaajaura
----------

Hensick varattiin 88. pelaajana NHL:n vuoden 2005 varaustilaisuudessa Colorado Avalancheen. Ennen tätä hän oli pelannut amatöörinä Honeybaked Hockey Programissa sekä United States National Development Programissa. Hän pelasi neljä kautta vuosina 2003-2007 Michiganin yliopiston jääkiekkojoukkueessa. Kaudella 2006-2007 Hensick oli liigan pörssin ykkönen 69 tehopisteellä ja 46 syöttöpisteellä, muttei kuitenkaan ollut kolmen finalistin joukossa kilpailussa Hobey Baker Awardista. Hänet kuitenkin nimettiin NCAA:n amerikkalaisten tähdistöjoukkueeseen. Yliopistourallaan Michiganin joukkueessa Wolverinesissa Hensick teki yhteensä 222 tehopistettä. Kyseinen määrä oli vuosikymmenen suurin ja hänet palkittiin myöhemmin paikalla vuosikymmenen tähdistöjoukkueessa.

Viimeisen Wolverinesissa pelaamansa kauden jälkeen Hensick ja Colorado Avalanche solmivat kolmivuotisen tulokassopimuksen 11. huhtikuuta 2007. Hensick debytoi ammattilaistasolla kaudella 2007-2008 Avalanchen AHL:ssä pelanneessa farmiseura Lake Erie Monstersissa. Ylös NHL:n puolelle Hensick kutsuttiin ensimmäisen kerran 29. marraskuuta 2007. Hän teki debyyttinsä NHL:ssä 3-2 -tappioon päättyneessä ottelussa San Jose Sharksia vastaan päivää myöhemmin 30. marraskuuta 2007. Hensick iski ensimmäisen maalinsa toisessa pelaamassaan ottelussa Avalanchen voittaessa Los Angeles Kingsin lukemin 5-2 joulukuun ensimmäisenä päivänä vuonna 2007. Hänet nimettiin Lake Erien joukkueesta ainoana pelaajana vuoden 2008 AHL:n tähdistöotteluun. Hän pelasi PlanetUSAssa ja teki kaksi maalia sekä kaksi syöttöpistettä joukkueen hävitessä rangaistuslaukauksilla lukemin 9-8 Canadian AllStarsille.

Hensick onnistui pääsemään kauden 2009-2010 alussa Avalanchen avauskokoonpanoon. Hän kuitenkin jäi vain varahyökääjäksi ja pelasi ainoastaan seitsemän peliä ennen kuin hänet asetettiin waiver -listalle 25. marraskuuta 2009. Yksikään muu NHL-joukkue ei kuitenkaan poiminut häntä ja hän siirtyi listan läpäistyään AHL:ään Lake Erieen ja oli Monstersin joukkueen sisäisen pistepörssin ykkönen tekemillään 70 pisteellä. Joulukuussa Hensick nimettiin AHL:n kuukauden parhaaksi pelaajaksi. Hänestä tuli Monstersin seurahistorian ensimmäinen palkinnon saanut pelaaja. Hänet valittiin myös pelaamaan vuoden 2010 AHL:n tähdistöottelussa korvaamaan loukkaantunutta joukkuetoveriaan Darren Haydaria ollen jälleen Lake Erien ainoa edustaja ottelussa.

17. kesäkuuta 2010 Hensick ei onnistunut saamaan jatkosopimusta Avalancheen ja hänet kaupattiin St. Louis Bluesiin vaihdossa Julian Talbotiin. 14. heinäkuuta 2010 Hensick ja St. Louis solmivat yhden vuoden mittaisen kaksisuuntaisen sopimuksen. Osallistuttuaan St. Louisin harjoitusleirille ennen kautta 2010-2011, Hensick lähetettiin AHL:ään farmiseura Peoria Rivermeniin kesken harjoituskauden. Kauden aikana Hensick kutsuttiin Rivermenistä tekemään debyyttinsä St. Louisin paidassa ja pelaamaan samalla sadannen NHL-ottelunsa Detroit Red Wingsiä vastaan 17. marraskuuta 2010. Kauden lopussa hän oli pelannut St. Louisissa 13 ottelua ja onnistunut niiden aikana kerran maalinteossa.

Pelattuaan kolmannen perättäisen kauden Rivermenin parhaana pistemiehenä Hensick jätti St. Louisin organisaation ja siirtyi vapaana agenttina Eurooppaan ruotsalaiseen SHL-joukkue Modo Hockeyhyn 13. kesäkuuta 2013. Siirryttyään viimein Ruotsiin saatuaan monen vuoden ajan kiinnostusta useammalta seuralta, Hensick ei kuitenkaan onnistunut tekemään toivottua tulosta ja 31 pelissä syntyi vain neljä maalia sekä 11 syöttöpistettä. Hensick ja Modo purkivat sopimuksen ja Hensick palasi takaisin Pohjois-Amerikkaan tehtyään AHL-sopimuksen Abbotsford Heatin kanssa 11. tammikuuta 2014. Euroopassa pelaamisensa jälkeen hänet asetettiin waiver -listalle, josta New York Rangersin farmiseura Hartford Wolf Pack poimi hänet heti. Hensick jatkoi AHL:ssä siitä mihin oli edellisellä kerralla jäänyt ja iski heti 42 pelissä 34 pistettä Wolf Packin jäädessä pudotuspelien ulkopuolelle. 

3. heinäkuuta 2014 Hensick päätti jatkaa AHL:ssä ja solmi vapaana agenttina vuoden mittaisen sopimuksen Hamilton Bulldogsin kanssa.

Jäätyään kahden kauden ajan ilman NHL-sopimusta Hensick viimein 1. heinäkuuta 2015 siirtyi yhden vuoden mittaisella kaksisuuntaisella sopimuksella Carolina Hurricanesiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Colorado Avalanche | NHL | 31 | 6 | 5 | 11 | 2 | 2 | 0 | 1 | 1 | 0 |
|  | Lake Erie Monsters | AHL | 50 | 12 | 33 | 45 | 18 | - | - | - | - | - |
| 2008–2009 | Colorado Avalanche | NHL | 61 | 4 | 17 | 21 | 14 | - | - | - | - | - |
|  | Lake Erie Monsters | AHL | 12 | 7 | 9 | 16 | 2 | - | - | - | - | - |
| 2009–2010 | Colorado Avalanche | NHL | 7 | 1 | 2 | 3 | 0 | - | - | - | - | - |
|  | Lake Erie Monsters | AHL | 58 | 20 | 50 | 70 | 25 | - | - | - | - | - |
| 2010–2011 | St. Louis Blues | NHL | 13 | 1 | 2 | 3 | 2 | - | - | - | - | - |
|  | Peoria Rivermen | AHL | 59 | 21 | 48 | 69 | 27 | 4 | 2 | 1 | 3 | 2 |
| 2011–2012 | Peoria Rivermen | AHL | 66 | 21 | 49 | 70 | 20 | - | - | - | - | - |
| 2012-2013 | Peoria Rivermen | AHL | 76 | 19 | 48 | 67 | 50 | - | - | - | - | - |
| 2013-2014 | MODO Hockey | SHL | 31 | 4 | 11 | 15 | 2 | - | - | - | - | - |
|  | Hartford Wolf Pack | AHL | 42 | 11 | 23 | 34 | 0 | - | - | - | - | - |
| 2014-2015 | Hamilton Bulldogs | AHL | 75 | 19 | 41 | 60 | 10 | - | - | - | - | - |
| 4 kautta | yhteensä | NHL | 112 | 12 | 26 | 38 | 18 | 2 | 0 | 1 | 1 | 0 |
| 8 kautta | yhteensä | AHL | 438 | 130 | 301 | 431 | 152 | 4 | 2 | 1 | 3 | 2 |

Lähteet
-------

* T. J. Hensick The Internet Hockey Databasessa (englanniksi)
* T. J. Hensick Eurohockey-sivustolla (englanniksi)
* T. J. Hensick *Elite Prospects*. Everysport Media Group AB.  (englanniksi)

### Viitteet

1. ↑  CCHA places seven players on RBK West All-American Team  6.4.2007. CCHA.com. Viitattu 3.10.2015. (englanniksi)[vanhentunut linkki]
2. ↑  CHN All-Decade Team  10.1.2010. College Hockey News. Viitattu 3.10.2015. (englanniksi)
3. ↑  Avalanche signs Hensick, Macias  18.3.2009. Colorado avalanche.  Arkistoitu 2.10.2011. Viitattu 3.10.2015. (englanniksi)
4. ↑  Avalanche recalls T.J. Hensick  18.3.2009. Colorado avalanche.  Arkistoitu 23.6.2008. Viitattu 3.10.2015. (englanniksi)
5. ↑  Sharks 3, Avalanche 2  30.11.2007. cbssports.com. Viitattu 3.10.2015. (englanniksi)
6. ↑  Smyth's 2 third-period goals lead Avalanche to 5-2 win over Kings  1.12.2007. yahoo.sports.com. Viitattu 3.10.2015. (englanniksi)
7. ↑  Lake Erie's T.J. Hensick shines in AHL All-Star classic  29.1.2008. bleacherreport.com. Viitattu 3.10.2015. (englanniksi)
8. ↑  NHL announces opening rosters  1.10.2009. National Hockey League. Viitattu 3.10.2015. (englanniksi)
9. ↑  Hensick placed on waivers  26.11.2009. Denver Post.  Arkistoitu 29.11.2009. Viitattu 3.10.2015. (englanniksi)
10. ↑  Lake Erie Monsters' T.J. Hensick named AHL player of month  2.1.2010. The Plain Deasler. Viitattu 3.10.2015. (englanniksi)
11. ↑  Hensick providing a jolt to Lake Erie  26.1.2010. American Hockey League.  Arkistoitu 4.10.2015. Viitattu 3.10.2015. (englanniksi)
12. ↑  Blues trade prospect Talbot to Avalanche for Hensick  17.6.2010. TSN.  Arkistoitu 8.8.2014. Viitattu 3.10.2015. (englanniksi)
13. ↑  Blues signs Reaves, All-Star center Hensick for Rivermen  14.7.2010. PJStar.com. Viitattu 3.10.2015. (englanniksi)
14. ↑  Hensick assigned to Peoria  28.9.2010. St. Louis Blues. Viitattu 3.10.2015. (englanniksi)
15. ↑  Red Wings topple Blues  17.11.2010. Yahoo! Sports. Viitattu 3.10.2015. (englanniksi)
16. ↑  T.J. Hensick ready for Modo Hockey  13.6.2013. Modo Hockey. Viitattu 3.10.2015. (ruotsiksi)
17. ↑  Modo's dream acquisition goes home  8.1.2014. hockeysverige.se.  Arkistoitu 22.2.2014. Viitattu 3.10.2015. (ruotsiksi)
18. ↑  Wolf Pack add forward T.J. Hensick  11.1.2014. Hartford Wolf Pack. Viitattu 3.10.2015. (englanniksi)
19. ↑  Bulldogs sign T.J. Hensick to a one-year contract  3.7.2014. Hamilton Bulldogs.  Arkistoitu 14.7.2014. Viitattu 3.10.2015. (englanniksi)
20. ↑  Hurricanes sign forward T.J. Hensick  1.7.2015. Carolina Hurricanes. Viitattu 3.10.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:T. J. Hensick